Daniel Brühl

Daniel Brühl (täisnimega Daniel César Martín Brühl González Domingo; sündinud 16. juunil 1978 Arenys de Muntis Hispaanias) on Saksa-Hispaania päritolu näitleja. Esinema hakkas Brühl juba lapsepõlves ning kaheksa-aastaselt võitis ta lugemisvõistluse, mille kaudu sai ta kuuldemängu- ja dubleerimisrolle Lääne-Saksa ringhäälingus. Sellele järgnesid esimesed ülesastumised televisioonis. 1994. aastal mängis Brühl telefilmis "Svens Geheimnis" ("Sveni saladus"). Samuti mängis ta mõnda aega telekanali ARD seebiooperis "Verbotene Liebe" ("Keelatud armastus") tänavalaps Benji rolli. Rahvusvahelise läbimurde saavutas Brühl 2003. aastal filmiga "Good Bye, Lenin!" ("Hüvasti, Lenin!"), mis kandideeris Kuldgloobuse auhinnale ning mida vaatas üle maailma umbes 6 miljonit kinokülastajat. Filmis mängitud Alex Kerneri rolli eest võitis Brühl Euroopa filmiauhindade jagamisel parima meesnäitleja preemia. Debüüdi ingliskeelses filmis tegi Brühl 2004. aastal, mängides koos Judi Denchi ja Maggie Smithiga filmis "Ladies in Lavender". Samal aastal sai ta publikupreemia oma rolli eest filmis "Was nützt die Liebe in Gedanken" ning oli nomineeritud kriitikute auhinnale osatäitmise eest filmis "Die fetten Jahre sind vorbei". 2005. aastal tõestas Brühl kinolinal oma suurepärast keelteoskust, kasutades nii prantsuse, saksa kui inglise keelt leitnant Horstmayeri rollis filmis "Joyeux Noël", mis räägib Prantsuse, Saksa ja Briti sõduritest Esimese maailmasõja aegse jõulurahu ajal 1914. aastal. 2006. aastal osales Brühl Cannes'i filmifestivali lühifilmide ja Cinéfondationi žüriide tegevuses. Samal aastal tegi ta kaasa romantilises komöödias "2 Days in Paris" ja Hispaania filmis "Salvador", kus ta kehastas nimitegelast, kindral Franco võimuperioodil tegutsenud Katalaani anarhisti Salvador Puig Atichi. 2007. aastal oli Brühilil väike roll filmis "Bourne'i ultimaatum". 2009. aastal mängis ta Quentin Tarantino filmis "Vääritud tõprad" Natsi-Saksa sõjakangelase Frederik Zolleri osa. 2009. mais asutas Brühl koos Film1-ga produktsioonifirma Fouronfilm. 1994 – Svens Geheimnis 1995 – Verbotene Liebe 1996 – Der Pakt – Wenn Kinder töten 1997 – Blutiger Ernst 1997 – Polizeiruf 110: Der Sohn der Kommissarin (TV) 1999 – Schlaraffenland 1999 – Hin und weg 2000 – Deeply 2000 – Stundenhotel 2000 – Eine Hand voll Gras 2000 – Ein mörderischer Plan 2000 – Schule 2001 – Das weisse Rauschen 2001 – Honolulu 2001 – Nichts bereuen 2002 – Elefantenherz 2002 – Vaya con Dios 2003 – Good Bye, Lenin! 2003 – Die Klasse von ’99 – Schule war gestern, Leben ist jetzt 2003 – Der letzte Flug 2004 – Was nützt die Liebe in Gedanken 2004 – Ladies in Lavender 2004 – Farland 2004 – Die fetten Jahre sind vorbei 2005 – Merry Christmas (Joyeux Noël) 2006 – Cargo 2006 – Salvador 2006 – Ein Freund von mir 2007 – 2 Days in Paris 2007 – The Bourne Ultimatum 2008 – In Tranzit 2008 – Krabat 2008 – Un poco de chocolate 2008 – Las Madres de Elna 2009 – John Rabe 2009 – The Countess 2009 – Inglourious Basterds 2009 – Lila, Lila 2009 – Dinosaurier 2010 – Kóngavegur 2010 – Die kommenden Tage 2011 – Eva 2011 – Der ganz große Traum Baieri filmiauhind (Beyerischer Filmpreis) – parim noor näitleja Saksa filmiauhind (Deutscher Filmpreis) (2002) – parim näitleja Bambi auhind (2003) – parim näitlejate ansambel Euroopa filmiauhind (2003) – parim näitleja (kriitikute auhind) Euroopa filmiauhind (2003) – parim näitleja (publiku auhind) Saksa filmiauhind (2003) – parim näitleja Saksa filmiauhind (2003) – parim näitleja (publiku auhind) Shooting Stars auhind (2003) – rahvusvahelisel Berliini filmifestivalil Saksa Filmikriitikute Assotsiatsiooni auhind (2003) – parim näitleja Euroopa filmiauhind (2004) – parim näitleja (publiku auhind) Barcelona filmiauhind (2006) – parim näitleja (kriitikute auhind) Seattle’i Rahvusvaheline Filmifestival (2007) – parim näitleja (publiku auhind) Brühl sündis Arenys de Muntis Kataloonias Hispaanias. Tema isa oli Saksa telerežissöör Hanno Brühl ning ema Kataloonia päritolu õpetaja. Veidi pärast tema sündi kolis pere Hispaaniast Saksamaale Kölni. Mitmekeelses perekonnas kasvanuna räägib Daniel Brühl nii saksa, hispaania, inglise, prantsuse kui ka katalaani keelt. Brühl on läbinud Saksa sõjaväeteenistuse tsiviilteenistujana. Ta on olnud kihlatud Saksa näitleja Jessica Schwarziga.